ՀՀ հատուկ քննչական ծառայության քննիչի վարույթ է ընդունվել ՀՀ քննչական կոմիտեի Արաբկիր վարչական շրջանի քննչական բաժնում վաշխառության դեպքի վերաբերյալ ՀՀ քրեական օրենսգրքի 213-րդ հոդվածի 1-ին մասով քննված քրեական գործը: Այս մասին տեղեկացրին ՀՀ հատուկ քննչական ծառայությունից՝ հավելելով. «Ըստ քրեական գործի նյութերի` Ն. Ղ.-ն, Ա. Հ.-ի հետ նախապես ձեռք բերված պայմանավորվածության համաձայն, 2015թ.-ի օգոստոսին ինչպես անձամբ, այնպես էլ որդու` Է. Ղ.-ի միջոցով Ա. Հ.-ին է փոխանցել ընդհանուր առմամբ 2000 ԱՄՆ դոլար, որի համար 2015թ.-ի օգոստոսից 2017թ.-ի մայիսն ընկած ժամանակահատվածում նրանից ստացել է ՀՀ կենտրոնական բանկի սահմանած բանկային տոկոսի հաշվարկային դրույքի կրկնապատիկը գերազանցող տոկոսներ: